O Labing Gamhanang Ginoong HesuKristo nga among Dios, kinsa bugtong may kagahum sa pagpasaylo sa mga sala sa mga tawo, tungod sa imong kaayo ug gugma alang sa mga tawo, lantawa ang akong mga kalapasan nga nahimo, sa kahibalo o pagka-walay alamag, ug himao ako nga takus ug dili mahinukman sa silot sa pagdawat sa imong balaan, mahimayaon, walay lama, ug makahatag-kinabuhi nga mga misteryo, dili ingon nga silot, ni ingon nga dugang sa mga sala, kondili alang sa paghinlo ug sa pagbalaan, ug ingon nga usa ka saad sa kinabuhi ug sa gingharian nga moabut, ingon nga usa ka proteksyon ug panabang, alang sa kalaglagan sa mga kaaway, ug alang sa pagpala sa akong daghan nga mga kalapasan. Kay Ikaw mao ang Dios sa kalooy, maloloy-on ug mahigugmaon sa mga tawo, ug kanimo among ipadangat ang tanang pagdayeg, uban sa Amahan ug sa Espiritu Santo, karon ug sa kahangtoran, ug sa mga katuigan nga walay katapusan. Amen.